钦定古今图书集成/明伦汇编/宫闱典/第030卷 > 禹妃涂山氏
## 钦定古今图书集成/明伦汇编/宫闱典/第030卷 > 禹妃涂山氏

按《尚书虞书》：“娶于涂山，辛壬癸甲，启呱呱而泣。予弗
子，惟荒度土功。”

〈蔡传〉娶于涂山，国之女也。辛日娶妻，甲日复往治水。盖其娶妻甫及四日，遂往从治水之劳，以拯生民之急也。《启》呱呱而泣然不暇。子之惟荒，度土功之事也。

按：《史记夏本纪》：“夏后帝启禹之子，其母涂山氏之女
也。”

按《吴越春秋》，禹三十未娶，行到涂山，恐时之暮，失其
度制，乃辞云：“‘吾娶也必有应矣’。乃有白狐九尾造于
禹。禹曰：‘白者，吾之服也。九尾者，王之证也’。”涂山之歌
曰：“绥绥白狐，九尾痝庞。我家嘉夷，来宾为王。成家成
室，我造彼昌。天人之际，于兹则行，明矣哉。”禹因娶涂
山，谓之女娇。娶辛壬癸甲。禹行十月，女娇生子启。
按《列女传》：“涂山氏长女，夏禹娶以为妃。既生启，辛壬
癸甲，启呱呱泣。禹去而治水，三过其家，不入其门，涂
山独明教训。及启长，化其德而从其教，卒致令名。君
子谓涂山彊于教训。”

按《楚辞注》，“禹引治水道，娶涂山氏之女，而通夫妇之
道于台桑之地。”禹治水道，娶者忧无继嗣耳，故以辛
酉日娶，甲子日去，而有启也。

按《帝王世纪》：禹始纳涂山女曰女娲，合婚于台桑，有
白狐之瑞，至是为攸女。故《连山易》曰：“禹娶涂山之子，
名攸，曰生余”是也。